ការសម្ភាសរបស់ សែត ភី

ក៖ អ្នកសម្ភាសឈ្មោះ អេង ដាលីន ខ៖ អ្នកទទួលការសម្ភាសឈ្មោះ សែត ភី

ការសង្ខេបប្រវត្តិរបស់ អ៊ុំស្រីសែត ភី

អ៊ុំស្រី សែត ភី មានអាយុ ឆ្នាំនៅក្នុងឆ្នាំ២០១៩ មានភេទ ស្រី មានទីលំនៅបចច្ចុប្បន្ននៅភូមិវាលខ្សាច់ ឃុំល្វាង ស្រុកកំពង់សៀម ខេត្តកំពង់ចាម។

ក៖ សូមជំរាបសួរ!

ខ៖ ចា៎!

ក៖ ជាដំបូងសូមជំរាបសួរដល់អ៊ុំ ដែរអ៊ុំបានអនុញ្ញាតិអោយរូបនាងខ្ញុំមកសម្ភាសអ៊ុំផ្ទាល់អើហើយនាងខ្ញុំឈ្មោះអេង ដាលីនហើយខ្ញុំមកសម្ភាសអ៊ុំនៅថ្ងៃទី២៥ ខែ១ឆ្នាំ២០១៩!

ខ៖ ចា៎!

ក៖ ចឹងអ៊ុំព្រមអនុញ្ញាតិអោយរូបនាងខ្ញុំមកសម្ភាសអ៊ុំទេអ៊ុំ?

ខ៖ អើមានអី។

ក៖ ហើយចុះអ៊ុំអ៊ុំមានឈ្មោះអីដែរ?

ខ៖ ខ្ញុំឈ្មោះអើសែត ភី។

ក៖ សែត ភី?

ខ៖ ហ្នឹងហើយ!

ក៖ ចា៎!ហើយចុះអ៊ុំហើយចុះនៅនេះគេហៅភូមិអីដែរអ៊ុំ?

ខ៖ ភូមិវាលខ្សាច់។

ក៖ ភូមិវាលខ្សាច់?

ខ៖ ហ្នឹងហើយ!

ក៖ ចា៎!ហើយចុះអ៊ុំមានអាយុប៉ុន្មានហើយ?

ខ៖ ហុកបី។

ក៖ អាយុហុកបីហើយចុះអ៊ុំដឹងថាកើតឆ្នាំប៉ុន្មានទេ?

ខ៖ ឆ្នាំប៉ុន្មានទេទាល់តែដេញតាមណុងទៅហេស។

ក៖ ចា៎!អ៊ុំកើតឆ្នាំ១៩៥៦!

ខ៖ ហ្នឹងហើយ!

ក៖ ចា៎!អ៊ុំកើតឆ្នាំ១៩៥៦អ៊ុំមានអាយុហុកសិបបីឆ្នាំ?

ខ៖ ហ្នឹងហើយ!

ក៖ ចា៎!អើចុះអ៊ុំស្រុកកំណើតនៅណាដែរអ៊ុំ?

ខ៖ ស្រុកកំណើតខ្ញុំនៅឆ្ងាយហាសប៉ុន្តែមកខាងប្ដីនៅហ្នឹងហាស។

ក៖ ចា៎!ស្រុកកំណើតអ៊ុំនៅណា?

ខ៖ នៅអ៊ីចំការលើហោស។

ក៖ ចំការលើ?

ខ៖ ហ្នឹងហើយ!

ក៖ ចា៎!ស្រុកអី ឃុំអីដែរ?

ខ៖ អើឃុំជ័យយោ ស្រុកចំការលើខេត្តកំពង់ចាមហ្នឹងដែរ។

ក៖ ភូមិ ភូមិអី?

ខ៖ ភូមិជ័យយោ។

ក៖ ភូមិជ័យយោឃុំ?

ខ៖ ឃុំជ័យយោ ឃុំត្រពាំងឬស្សី។

ក៖ ចា៎!ហើយចុះអើហើយចុះបើឆ្នាំច័ន្ទគតិអ៊ុំ អ៊ុំស្រីឆ្នាំអីដែរឆ្នាំច័ន្ទគតិដូចថាជូត ឆ្លូវ ខាល ថោះចឹងហាស?

ខ៖ ឆ្នាំរកា។

ក៖ ឆ្នាំរកាណាស់?

ខ៖ ហ្នឹងហើយ!

ក៖ ហើយចុះអ៊ុំជាកូនទីប៉ុន្មាននៅក្នុងក្រុមគ្រួសារអ៊ុំ?

ខ៖ ខ្ញុំកូនប្រាំបួននាក់ហ្នឹងខ្ញុំកូនទីប្រាំបី។

ក៖ កូនទីប្រាំបី?

ខ៖ ចា៎!

ក៖ បន្ទាប់ពៅណាស់ចា៎?

ខ៖ បន្ទាប់ពៅ។

ក៖ ហើយចុះអ៊ុំមានឈ្មោះហៅក្រៅអត់?

ខ៖ អត់ទេហៅតែចឹង។

ក៖ អើធម្មតាគេហៅម៉េចទៅអ៊ុំ?

ខ៖ គេហៅតែភីៗចឹងទៅ។

ក៖ យាយភីៗចឹងទៅណោះ?

ខ៖ ហ្នឹងហើយ!

ក៖ ចា៎!ហើយចុះអត់មានឈ្មោះហៅក្រៅសូម្បីតែ?

ខ៖ អត់ទេអត់!

ក៖ នៅក្មេងក៏គេហៅចឹងដែរ?

ខ៖ ទាល់តែរលត់ទៅវិញក៏នៅតែចឹងដែរ។

ក៖ ចា៎!អើហើយបងប្អូនរបស់អ៊ុំអើអ៊ុំមានចាំឈ្មោះបានទេអ៊ុំអាចរៀបរាប់បានទេបងប្អូនអ៊ុំ?

ខ៖ ចាំតើបងប្អូនខ្ញុំ!

ក៖ អើបងប្អូនមានឈ្មោះអីខ្លះចា៎?

ខ៖ តែមើងាប់អស់ហើយនៅសល់មើលបងទីមួយឈ្មោះសឿន។

ក៖ ឈ្មោះសឿន ត្រកូលអីដែរអ៊ុំ?

ខ៖ សែតដូចគា្ន។

ក៖ សែត សឿន?

ខ៖ ហ្នឹងហើយយកឈ្មោះពុក។

ក៖ ចា៎!

ខ៖ អើរួចទៅមកទៀតមកបានសូវ។

ក៖ សូវ?

ខ៖ ហ្នឹងហើយនៅក្រចេះហោសស្លាប់អស់ហើយដែរ មួយទៀតមកផន។

ក៖ ផន?

ខ៖ ស្រីមុនហ្នឹងប្រុសហាសពីរនាក់ណុងហាស។

ក៖ ចា៎!

ខ៖ រួចមកទៀតមកបានប្រុសមកទៀតបិន ស្លាប់តាំងពីជំនាន់លុនណុលម៉េស។

ក៖ បិន?

ខ៖ គាត់ធ្វើទាហ៊ានលុនណុល រួចទៅមួយទៀតមកប៊ី អូ៎ផុន។

ក៖ ចា៎!

ខ៖ ស្រីនេះនៅទួលសំបូរហោស មានប្រពន្ធមានប្ដីទៅនៅណុងទៅបែកៗគា្នអស់ៗទៅរួច មួយទៀតណែ ប៊ីប្រុសដែរ រួចទៀតមកភឿន។

ក៖ ភឿនកូនទីប្រាំពីរ។

ខ៖ ចា៎!ប្រាំបីខ្ញុំហ្នឹង។

ក៖ ចា៎!

ខ៖ ប្រាំបួនផលពៅគេ។

ក៖ ផលពៅគេ?

ខ៖ ចា៎!

ក៖ ប្រាំបួននាក់ណោះ?

ខ៖ ចា៎!

ក៖ ចា៎!ហើយចុះពីកាលនៅពីក្មេងហាសអ៊ុំស្រីមានចាំសាច់រឿងថានៅពីក្មេងបងប្អូនរបស់អ៊ុំតែងតែទៅស្រែទៅអីជាមួយអ៊ុំអីជាមួយក្រុមគ្រួសារ?

ខ៖ ទៅតើជុំគ្នាសប្បាយក្អើកក្អើនបងប្អូនហ្នឹងនរណាគេបងទៅទៅធ្វើការយកដោះស្រាយយកមកធ្វើជីវភាពចិញ្ចឹមបង ចិញ្ចឹមប្អូនចឹងទៅយើងមុនបាតុកម្មហ្នឹងរួច បាតុកម្មលុនណុលរួចក៏បែកគា្នគេមានប្ដី មានប្រពន្ធអស់ទៅនៅបន្ទុកនៅសល់ក្នុងបន្ទុក។

ក៖ ចា៎!

ខ៖ ពីរបីនាក់!

ក៖ ហើយចុះពីកាលអើនៅក្មេងៗទាំងអស់គា្នហាសតែងតែធ្វើអីបងៗរបស់អ៊ុំធ្វើអី?

ខ៖ ធ្វើស្រែបងខ្លះទៅគាត់អើធ្វើជាងផ្ទះជាងអីស៊ីឈ្នួលគេចឹងទៅ ធ្វើស្រែធ្វើចំការមានទេរកមុខរបរអីទេ។

ក៖ ចឹងហោស?

ខ៖ រៀនបងខ្លះរៀនចឹងទេ។

ក៖ ចា៎!ហើយរៀនសាលាហ្នឹងមានសាលារៀនដែរណោះអ៊ុំណោះ?

ខ៖ សាលារៀនជំនាន់ណុងយើងចាប់និយាយត្រឹមប្រវត្តិមុនបាតុកម្ម ឬមួយក៏រួចបាតុកម្មអាពតនេះ រៀនបានត្រឹមមុនបាតុកម្មទេដល់ពេលបាតុកម្មរួចអត់បានរៀនទៀតទេ។

ក៖ ចឹងហោស?

ខ៖ ចប់ហើយ!

ក៖ ចា៎!ហើយចុះអើឪពុកម្ដាយអ៊ុំដែរអើគាត់ធ្វើអីដែរអ៊ុំ ឪពុកម្ដាយអ៊ុំ?

ខ៖ ធ្វើស្រែចំការហ្នឹងហាស។

ក៖ ធ្វើស្រែចំការ?

ខ៖ ចា៎!

ក៖ ហើយចុះម្ដាយអ៊ុំឈ្មោះអីដែរ?

ខ៖ ឈ្មោះអើអិន អឿ។

ក៖ អិន អឿ?

ខ៖ ចា៎!ឪពុកគាត់ឈ្មោះអិន។

ក៖ ចា៎!ហើយចុះគាត់អាយុប៉ុន្មានហើយ?

ខ៖ គាត់ស្លបា់បាត់ហើយ។

ក៖ គាត់ស្លាប់តាំងពីអាយុប៉ុន្មានអ៊ុំ?

ខ៖ គាត់ស្លាប់សិតប្រាំពីរ។

ក៖ ចិតប្រាំពីរហើយចុះឪពុកអ៊ុំវិញ?

ខ៖ ឪពុកខ្ញុំស្លាប់តាំងពីអាយុអឿតាំងពីខ្ញុំគាត់បានតែអាយុតែសិសិបប្រាំបីទេស្លាប់ គាត់ស្លាប់នៅក្មេងគាត់ រៀនចំការទៅក៏ឈឺស្លាប់ទៅ។

ក៖ ចា៎!

ខ៖ តាំងខ្ញុំនៅអាយុប្រាំមួយឆ្នាំម៉េស។

ក៖ អូ៎!គាត់ស្លាប់ណោះ?

ខ៖ ចា៎!

ក៖ គាត់ឈ្មោះអីដែរអ៊ុំ?

ខ៖ គាត់ឈ្មោះអើ ហ៊ីង សែត។

ក៖ ហ៊ីង សែតចា៎!

ខ៖ ចា៎!នាមត្រកូលគាត់។

ក៖ ហ៊ីង សែតហើយចុះអើម្ដាយរបស់អ៊ុំស្រុកកំណើតនៅណាអ៊ុំដឹងទេ?

ខ៖ នៅកំពតហោស។

ក៖ នៅកំពត់?

ខ៖ ហ្នឹងហើយ!

ក៖ ហើយចុះឪពុកអ៊ុំវិញ?

ខ៖ នៅកំពត់ទាំងអស់គា្ន។

ក៖ ហើយចុះអ៊ុំមកកើត?

ខ៖ ខ្ញុំមកកើតនៅទំពាំងឬស្សីនេះ។

ក៖ ទំពាំងឬស្សីនៅខេត្តកំពង់ចាមហ្នឹង?

ខ៖ ចា៎!នាំគា្នដីគេយកហ្នឹងមកទិញទិញស្រែគេមកនៅហ្នឹងខ្ញុំដឹងតែហ្នឹង។

ក៖ ចា៎!

ខ៖ ចា៎!

ក៖ ស្រុកកំណើតនៅហ្នឹង?

ខ៖ ចា៎!

ក៖ របស់អ៊ុំចា៎!

ខ៖ ចា៎!

ក៖ បើបងបញអូនខាងឪពុកម្ដាយនៅខាងកំពត?

ខ៖ នៅខាងកំពត។

ក៖ ហើយចុះរាល់ថ្ងៃមានបងប្អូននៅខាងកំពតអត់អ៊ុំ?

ខ៖ មានតើ!

ក៖ អូ៎!មានហោស?

ខ៖ មានជីដូនៗមួយ?

ក៖ ចា៎!

ខ៖ ហើយក៏បងបង្អស់ហ្នឹងគាត់នៅមានប្រពន្ធណុងគាត់ស្លាប់អស់ទៅអាពតរួចហ្នឹងក៏ស្លាប់ទាំងពីរហ្នឹង នៅក្មួយនៅណុង។

ក៖ ចា៎!នៅកំពតប៉ុន្មានថ្ងៃមុនទៅដើរលេងដែរហ្នឹងហាសសប្បាយនៅកំពត។

ខ៖ ប៉ុនគាត់នៅអាយកំពតហោសមែននៅទីរួមខេត្តទេណាស់ នៅឆ្ងាយពីខេត្តទេណាស់។

ក៖ ចា៎!

ខ៖ កំពតហ្នឹងនៅអ៊ីទីនីទូកមាសនេះ។

ក៖ ហ្នឹងជាបងប្អូនរបស់អ៊ុំ?

ខ៖ បងប្អូន!

ក៖ បងប្អូនជីដូនមួយក៏?

ខ៖ បងបង្កើត។

ក៖ បងបង្កើតរបស់អ៊ុំហោស?

ខ៖ ក្មួយបង្កើតនៅណុង។

ក៖ អូ៎!

ខ៖ នៅរោងចក្រត្រីទីរាល់ថ្ងៃក្មួយហោស។

ក៖ ហើយចុះអើក្មួយហើយហ្នឹងជីដូនមួយអត់មាននរណាគេរស់នៅប្រទេសក្រៅទេហោសអ៊ុំ?

ខ៖ ទៅមួយចៅ អើក្មួយកូនក្មួយហ្នឹងហាសត្រូវខាងពេទ្យខាងវិស្វករពេទ្យតែឥឡូវបញ្ចូនមកវិញហើយ ទៅរៀនបីប្រទេសហោស។

ក៖ អូ៎!នៅប្រទេសអីខ្លះទៅអ៊ុំ?

ខ៖ តាមខ្ញុំដឹងនៅប្រទេសអីខ្លះទេនេះប៉ុនម៉ែវាតេទើបមកទៅប៉ុន្មានឆ្នាំហើយទើបតែមកវិញហ្នឹងមកឆ្នាំទៅ នេះមិនទាន់បានប្រាំឆ្នាំផង។

ក៖ ចា៎!

ខ៖ ខ្ញុំមិនទាន់បានជួបមុខចៅម៉េចផង។

ក៖ អាហ្នឹងចៅហោសចៅរបស់អ៊ុំហោស?

ខ៖ ចៅៗកូនក្មួយហ្នឹងហាស។

ក៖ អូ៎ហើយ?

ខ៖ កូនដប់មួយនាក់។

ក៖ រៀនពូកែហាសណាបានទៅប្រទេសក្រៅ?

ខ៖ ចា៎!វារៀន។

ក៖ ចា៎!

ខ៖ ហេ៎!និយាយពីខ្ញុំវិញថាពិបាក។

ក៖ ហើយចុះអើឪពុកម្ដាយរបស់អ៊ុំនៅពេលដែរគាត់នៅរស់គាត់ប្រកបមុខរបរអីដើម្បីចិញ្ចឹមអ៊ុំហាស?

ខ៖ គ្មានទេមានតែធ្វើស្រែធ្វើចំការទេ។

ក៖ ធ្វើស្រែធ្វើចំការ?

ខ៖ ស៊ីឈ្នួលគេហ្នឹង។

ក៖ ស៊ីឈ្នួលធ្វើអីខ្លះទៅអ៊ុំ?

ខ៖ ស៊ីឈ្នួលពលកម្មគេអោយជាថ្ងៃចឹងទៅយើងដោះស្រាយរឿងមានតើគេជួលដៅកែគេ គេជួលយើងទៅធ្វើពលកម្មដាំដុះអីចឹងគេខ្វញកំលាំងគេហៅទៅធ្វើមួយថ្ងៃពីរថ្ងៃចឹងទៅអោយគាត់ធ្វើជាងឈើឪពុកខ្ញុំហោស ធ្វើត្បាលកិនត្បាលីលក់ចឹងទៅធ្វើតុធ្វើទូអីលក់របស់គាត់ហ្នឹងហាស។

ក៖ ចា៎!

ខ៖ ចា៎!

ក៖ អើបើឪពុកអ៊ុំជាប់ខ្សែស្រឡាយចិនអត់?

ខ៖ អត់ទេ។

ក៖ ឪពុករបស់អ៊ុំហាស?

ខ៖ អត់មានខ្សែស្រឡាយអីផង។

ក៖ អត់ចាប់ខ្សែស្រឡាយចិនអីទេហោស?

ខ៖ អើៗ!

ក៖ អើរួចគាត់ចេះមកពីណាទៅ?

ខ៖ គាត់ចេះពីឪពុកម្ដាយគាត់មក។

ក៖ អូ៎!

ខ៖ កាលគាត់នៅតូចៗមក។

ក៖ ចា៎!

ខ៖ ដល់មានប្រពន្ធទៅធ្វើស្រែធ្វើចំការទៅមានតំរិះហ្នឹងដូចថាច្នៃធ្វើជាតុទៅ ធ្វើជើងម៉ា ធ្វើផ្ទះអោយគេចឹងហាណាស់រួចវាចេះមកតបងៗហ្នឹងបន្តមកទៀតមក។

ក៖ ចា៎!គាត់ចេះពីឪពុករបស់គាត់ដែរ?

ខ៖ ហ្នឹងហើយ!

ក៖ ហើយចុះអ៊ុំដឹងថាជីតាឈ្មោះអីអត់ជីតាខាងហ្នឹងដែរ?

ខ៖ ដឹងតែឈ្មោះមិនដែរឃើញមុខយ៉ាងម៉េចផង។

ក៖ អូ៎!ជីតាខាងម្ដាយឈ្មោះអីទៅអ៊ុំ?

ខ៖ ហ្នឹងហើយជីតាខាងម្ដាយថាឈ្មោះអិនហ្នឹងហើយថា។

ក៖ ឈ្មោះអិនហើយចុះបើយាយវិញ?

ខ៖ ចា៎!

ក៖ យាយខាងម្ដាយ?

ខ៖ យាយអត់ភ្លេច។

ក៖ ហើយចុះបើខាងឪពុកក៏អត់ចាំយាយតាដែរណោះ?

ខ៖ អត់!

ក៖ អូ៎!អត់ចាំដែរ?

ខ៖ អើ!អត់ដែរចាំផង។

ក៖ ចាំតែជីតាខាងឪពុកទេនេះចា៎!

ខ៖ ហ្នឹងហើយអត់ដឹងបងៗដាក់ត្រកូលមកគាត់រៀនគាត់អីហ្នឹងហូរហែមកហ្នឹងចា!

ក៖ ចា៎!ហើយចុះបងប្អូនរបស់អ៊ុំរស់នៅអើរស់នៅខេត្តផ្សេងៗអត់អ៊ុំ?

ខ៖ ខេត្តផ្សេងៗគា្នទាំងអស់។

ក៖ ចា៎!រស់នៅខេត្តខាងខេត្តណាខ្លះទៅ?

ខ៖ ខាងកំពតឥឡូវហ្នឹងអន្លុងវែង អើមួយក្រចេះមួយនៅចំលើចឹងមួយងាប់អស់ទៅខាងណានៅតែកូនៗ។

ក៖ នៅតែកូនៗទេណោះចា៎ ហើយចុះប្ដីរបស់អ៊ុំមានឈ្មោះអីដែរអ៊ុំ?

ខ៖ អេង អាត។

ក៖ អេង អាត?

ខ៖ ស្លាប់បាត់ហើយ។

ក៖ គាត់ស្លាប់អាយុប៉ុន្មានទៅ?

ខ៖ អាយុហាសិបប្រាំបួន។

ក៖ គាត់ស្លាប់ដោយសារអីអ៊ុំ?

ខ៖ ឈឺឡើងឈាមអត់វត្តស្មាហ្នឹងបាត់តែម៉ង។

ក៖ អត់ទៅវត្តហោស?

ខ៖ ហ្នឹងហើយ!

ក៖ វត្តមនៅណាអ៊ុំ?

ខ៖ វត្តនេះសុំសិល្បិ៍ទាំងអស់គា្នទាំងខ្ញុំទាំងអីហ្នឹងយាយតាហ្នឹងគាត់អត់ដឹងគាត់រោគឡើងឈាម ដល់ពេលនេះគាត់ចុកពោះដល់ពេលនេះទៅស្រែតែមួយយោយបាត់មាត់ឈឹង យាយតាគ្រប់គា្នអត់ដឹងថាយើងខ្យល់គរមិននាំគា្នកោស ដល់កោសទៅយកទៅពេទ្យគេថាដាច់សរសៃឈាមហ្នឹង។

ក៖ រួចទៅ?

ខ៖ ដាច់សរសៃឈាមខួរក្បាល។

ក៖ អូ៎!រួចទៅស្លាប់ម៉ង?

ខ៖ ស្លាប់ម៉ង។

ក៖ អត់ដឹងថាគាត់ឡើងឈាមទេណោះ?

ខ៖ អត់ដឹងអត់ដែរឈឺអីសោះ។

ក៖ អត់ដែរឈឺអី?

ខ៖ ចា៎!

ក៖ ស្លាប់ម៉ង?

ខ៖ ចា៎!

ក៖ ចា៎!

ខ៖ គ្រាន់តែត្អូនឈឺក្បាលបន្តិចៗទេដល់លេបថ្នាំទៅវាបាត់ទៅដល់រួចហីទៅចឹងហាស។

ក៖ ចា៎!

ខ៖ ដល់ពេលណុងគាត់ថាដូចជាមិនស្រួលខ្លួនទេមកផ្ទះកោសខ្យល់ ថ្ងៃហ្នឹងអោយខ្ញុំកោសខ្យល់ខ្ញុំអត់បានទៅកូនមួយនៅរៀនធ៌មបួសហ្នឹងគាត់ថាអើសម្រាកហ្នឹងតិចទៅណាស់ ចាំណែឌុបពុកទៅយកម៉ូតូវាទៅនោះគាត់ថាអើដេកអីហាសកូនហុចខ្នើយមកគ្រាន់តែទំលាក់ខ្លួនមកបាត់មាត់ម៉ង។

ក៖ អើហើយចុះពីកាលអើអ៊ុំស្រីបានរៀបអាពាហ៍ពិពាហ៍ជាមួយហ្នឹងលោកតា?

ខ៖ ជំនាន់អាពត។

ក៖ ជំនាន់អាពតហោស?

ខ៖ អាពតចាប់រៀប។

ក៖ ប៉ុន្មានគូរទៅពេលណុង?

ខ៖ ប្រាំមួយជំនាន់ខ្ញុំហ្នឹងប្រាំមួយ។

ក៖ ប្រាំមួយហោស?

ខ៖ បើគេហាហុកក៏មានដែរហើយជំនាន់ណុងតែប្រាំមួយទេ។

ក៖ ចា៎!

ខ៖ ប្រាំមួយហ្នឹងរៀបចាប់ពីរចឹងហាសដូចថាគូរយើងអត់ទាំងដឹងខ្លួនផងដឹងប្ដីហ្នឹងនៅណាអីនៅណាទេ ហ្នឹងហៅអោយមករៀបប្ដេជ្ញាចឹងទៅអាមេវាមួយវាហៅឡើងម្នាក់ម្ដងវាហៅឡើងតំណាងប្រាំមួយប្ដេជ្ញាចិត្តលើទឹកចិត្តអង្គការគេណុងជំនាន់ណុងហោសអើ។

ក៖ ហើយទៅអ៊ុំអត់ដែរស្គាល់អ៊ុំប្រុសតាំងពីមុនមកហោស?

ខ៖ អត់ដែរស្គាល់មនុស្សសុទ្ធតែនៅផ្សេងគា្នណុង។

ក៖ ហើយដល់ពេលចឹងគេហៅមកការម៉ង?

ខ៖ ហ្នឹងហើយរួចទៅគ្រប់គូរគា្នចឹងទៅគេហៅថាអើយើងទាហ៊ានគេថាម៉េចខ្លាចគេវៃចោលនោះ។

ក៖ ចា៎!

ខ៖ បើគេគំរាមយើងរួចហើយនោះចា៎ហើយរៀបការរួចយើងចឹងគេអោយនៅមន្ទីរជាមួយគា្នហ្នឹងបាន គេសុទ្ធតែតាមដានយើងខ្លាចយើងមិនត្រូវគា្នអីចឹងហាសបើយើងមិនចេះមូលគា្ន មិនត្រូវគា្នរួមរស់គា្នជាមួយគា្នចឹងក្រែងគេយកទៅទៀតទៅ។

ក៖ ចា៎!ហើយដល់ពេល?

ខ៖ វាដឹង!

ក៖ ដល់ពេលគេហៅមករៀបគេហៅមកយកគា្នជាប្ដីប្រពន្ធចឹងអ៊ុំមានអារម្មណ៍ម៉េច?

ខ៖ មានអារម្មណ៍ម៉េចមានតែអារម្មណ៍ភ័យរៀងខ្លួនហ្នឹងនិយាយស្មាទោស ពេលហ្នឹងខ្លួនឯងពីរនាក់ហ្នឹងគឺអត់មានរវីរវល់ទេព្រោះនឹកឃើញយើងធ្លាប់មានប្រពៃណីខ្មែរយើងណាស់ ដឹងជាម៉ែគេពេញចិត្តយើងដឹងជាអត់ រួចគេនោះក៏ចឹងដែរ មួយឆ្នាំអូនអើយក្បត់គេ។

ក៖ នរណាគេក្បត់?

ខ៖ ក្បត់គេមួយឆ្នាំអង្គការគេហ្នឹង។

ក៖ អូ៎!ក្បត់អង្គការ?

ខ៖ យើងរាប់ស្រឡាញ់គា្នធ្វើធម្មតាទៅ។

ក៖ ចា៎!

ខ៖ កុំអោយគេដឹងមិនចឹង។

ក៖ ចា៎!

ខ៖ ដល់ពេលខ្ញុំមកលេងខាងម្ដាយខ្ញុំនៅហ្នឹងហេសប្អូនគាត់ម្ដាយក្មេកខ្ញុំហ្នឹងហាសនៅនេះទួលត្រាចនេះ នាំគា្នជិះកង់មកកាលណុងគេមិនអោយឆ្លងកាត់ពីភូមិមួយទៅភូមិមួយទេខ្លាចគេវៃចោល គេចាប់បានមន្ទីរគេហ្នឹងគេបង្អត់គេថាយើងក្បត់ដឹងរឿងស្អីៗច្រើនទៅដល់ពេលនេះរកនិយាយគា្នជាមួយប្ដីប្រពន្ធចឹងទៅលេងខាងនេះម្ដងខាងនោះម្ដងដឹងចិត្ត ចុះម៉ែឪគាត់មានដែរទំនាស់អីជាមួយយើងគាត់ខ្លាចខ្លួនគាត់ដែរមែនទេ រូចទៅដូចថាមិនដឹងធ្វើម៉េចទេក៏យកគា្នរហូតមកមិនដែរបែកបាក់គា្នទេ។

ក៖ អូ៎!

ខ៖ ក្រៅពីហ្នឹងគេបែកបាក់គា្នធ្វើម៉េចបើស្រុកទេសគេត្រូវចឹងទៅហើយ។

ក៖ ចឹងមិនមែនឪពុកម្ដាយជាអ្នកផ្សំផ្គុំអោយទេហោស?

ខ៖ អត់ទេ!

ក៖ អង្គការ?

ខ៖ អង្គការ។

ក៖ ហើយពេលហ្នឹងស្លៀកខោអាវម៉េចទៅដល់ពេលយើងនៅអង្គការ?

ខ៖ ស្លៀកខ្មៅហ្នឹងជំនាន់ណុងយើងស្លៀកស្អីស្លៀកខ្មៅ។

ក៖ ហើយចុះសក់អីម៉េចទៅ?

ខ៖ សក់កាត់ខ្លីៗហ្នឹងអាណាត្រឹមបោកខោអាវអោយថ្មីៗតែប៉ុណ្ណឹង។

ក៖ ចា៎!ហើយទៅសក់កាត់ខ្លីទៅ?

ខ៖ ខ្មៅដាក់ក្រម៉ាអីគេបង់កអីចឹងទៅចុះដំរៀបចឹងទៅគេហៅឈ្មោះឡើងអាមួយឈ្មោះក អាមួយឈ្មោះខ ចឹងទៅជាគូរភរិយាហ្នឹងគា្នមេប៉ាគេណុងហាស។

ក៖ ចា៎!

ខ៖ ផ្ដាំផ្ញើរអោយចេះស្រឡាញ់គា្នទៅអនាគត់កុំអោយប្រឆាំងអង្គការគិតថាអើអប់អរហ្នឹងគេទៅយកឧស្សាហ៍គ្នាទៅអនាគត់ចឹងទៅពាក្យក្រោយគេហ្នឹង។

ក៖ ចា៎!

ខ៖ ចូលសង្គមតាមបទ។

ក៖ ហើយចុះបើឪពុកម្ដាយរបស់អ៊ុំអត់មាននរណាគេមួយចេះឡើងត្នោតអីទេហោសឪពុកអីចា៎?

ខ៖ ចេះតែឡើងត្នោត។

ក៖ ប្ដីហោស?

ខ៖ ចា៎!

ក៖ ប្ដីអ៊ុំ?

ខ៖ ដាច់ពីចិតប្រាំបួនមកឡើងត្នោត។

ក៖ ចា៎!

ខ៖ ដល់ពេលនេះទៅគាត់ចាស់ទៅគាត់ឈប់ទៅ។

ក៖ គាត់ឡើងត្នោតរហូតហោសអ៊ុំ?

ខ៖ គាត់តាំងនិយាយរួមតាំងពីចិតប្រាំបួនគ្មានមុខរបរអីអាហ្នឹងវាអត់ដើមទុកឡើងត្នោតមកតក់ៗមិនទាំងចាយលុយផងយកមកដូរអង្ករបើជំនាន់ណុងគេមិនទាន់ចាយលុយផង ឡើងមកទើបតែឈប់ស្មើមកបួនដប់ឆ្នាំហើយហេស ប្រហែលប្រាំឆ្នាំហ្នឹងមុនគាត់ស្លាប់ហ្នឹងថាបានប្រាំឆ្នាំ កូនវាបានការងាររោងចក្ររោងអីទៅក៏គាត់។

ក៖ ហើយចុះអ៊ុំកូនប៉ុន្មាននាក់?

ខ៖ ខ្ញុំប្រាំបី។

ក៖ កូនប្រាំបីនាក់ណោះ?

ខ៖ ចា៎!

ក៖ ចា៎!កូនទីមួយឈ្មោះអីអ៊ុំ?

ខ៖ អឿន។

ក៖ អឿន កូនទីពីរ?

ខ៖ ហៃស្រី អឿនប្រុស។

ក៖ ចុះកូនទីបី?

ខ៖ ទីបីផា សុផា ទីបួនសុខនី ទីប្រាំស៊ីថា ទីប្រាំមួយឆៃយ៉ា ទីប្រាំពីររំអិល ទីប្រាំបីអាតុលា។

ក៖ តុលាអាយុប៉ុន្មានហើយកូនពៅ?

ខ៖ តុលាដប់ប្រាំ។

ក៖ ចា៎!ហើយចុះនៅណាកូនពៅ?

ខ៖ នៅផ្ទះហ្នឹង។

ក៖ រៀនអត់រាល់ថ្ងៃ?

ខ៖ ឈប់រៀនហើយ។

ក៖ អូ៎!

ខ៖ មលទៅដូចប្រាជ្ញាគា្នតិចរៀនមិនចូលឈប់ម៉ងទៅ។

ក៖ ចា៎!

ខ៖ ហើយ!

ក៖ ហើយចុះពេលដែរអ៊ុំរៀបការដែរអើខាងប៉ុល ពតគេអោយអ៊ុំរៀបការហ្នឹងអ៊ុំអាយុប៉ុន្មានពេលណុង?

ខ៖ ខ្ញុំម៉្ភៃពីរ។

ក៖ អាយុម៉្ភៃពីរ?

ខ៖ ចា៎!

ក៖ ចុះអ៊ុំប្រុស?

ខ៖ អ៊ុំប្រុសបងខ្ញុំពីរឆ្នាំ។

ក៖ ម៉្ភៃបួន?

ខ៖ ម៉្ភៃបួន។

ក៖ ហើយចុះកូនអ៊ុំ?

ខ៖ អូ៎!កាលជំនាន់ការហ្នឹងមិនមែនម៉្ភៃពីរទេទើបម៉្ភៃគត់ទេ។

ក៖ ចា៎!

ខ៖ ខ្ញុំម៉្ភៃគត់ ប្ដីខ្ញុំម៉្ភៃមួយបងខ្ញុំពីរឆ្នាំម៉្ភៃពីរគាត់ម៉្ភៃពីរ។

ក៖ ហើយចុះអ៊ុំបានអើអ៊ុំចេះភាសាអីខ្លះទេអ៊ុំ?

ខ៖ ខ្ញុំគ្មានចេះភាសាអីទេសព្វគ្រប់ម៉ងហាស។

ក៖ ក្រៅពីភាសាខ្មែរ?

ខ៖ ភាសាខ្មែរ។ចេះតែភាសាខ្មែរ។

ក៖ ថៃ?

ខ៖ តែអក្សរមិនបានរៀនហ្នឹងគេផង។

ក៖ អូ៎!អត់បានទេហោសអ៊ុំ?

ខ៖ មិនបានរៀនទេប៉ុនកាលណុងគេអោយរៀនអក្ខរៈកម្ម យើងចាស់ហើយកូនពីរបីនៅនេះហោស យើងចិតប្រាំបួនគេអោយរៀនអក្ខរៈកម្មក៏ចេះបានមើលសៀវភៅមើលអីដាច់ហ្នឹងទៅ។

ក៖ ឥឡូវបានមើលធ៌មមើលអីដាច់ហើយអ៊ុំ?

ខ៖ ហ្នឹងហើយ!

ក៖ ហើយចុះអក្ខរៈកម្មហ្នឹងយើងរៀនក ខ អីធម្មតាតើហី?

ខ៖ ក ខ ហ្នឹងប៉ុនអត់សូវចេះបំបែករៀនមើលទៅបំបែករៀនស្រះរៀនអីចឹងទៅណាស់ ប៉ុន្តែថាវារៀនហ្នឹងយើងចង់ចេះយើងបានអានធ៌មអានអីហ្នឹងចេះមើលជាប់ទៅចេះមើលចេះសរសេរចេះអីទៅ។

ក៖ ពេលទៅរៀនហ្នឹងរៀននៅណាទៅអ៊ុំគេមានក្ដារខៀន មានតុអីអោយអង្គុយអីអត់?

ខ៖ រៀនកាលណុងរត់ចិតប្រាំបួនរៀនផ្ទះល្វែងចេះគេចាត់អើដើររៀនតាមផ្ទះហ្នឹងហាសមានអីរៀនពេលៗទំនេរហ្នឹងមានរៀនមានស្អីណា។

ក៖ ហើយរៀនមានសិស្សច្រើនអត់ពេលហ្នឹងរៀនម្ដងៗប៉ុន្មាននាក់ដែរ?

ខ៖ រៀនបួនដប់នាក់អីចឹងទៅដែរ។

ក៖ ប្រាប់ពីសកម្មភាពហើយទៅអង្គុយម៉េចទៅ?

ខ៖ អង្គុយជើងម៉ាអាតុរៀនពីដើមគេចោលទៅយកមកអង្គុយទៅ វេញកន្ទេលវេញអីទៅណាស់ខ្លះអង្គុយដី ដីអីខ្លះចឹងទៅ។

ក៖ អូ៎!អង្គុយរៀនទៅហើយ?

ខ៖ ចា៎!

ក៖ ចំណាំគ្រូបានទេគ្រូឈ្មោះអីចំណាំបានទេអ៊ុំ?

ខ៖ អើគ្រូហ្នឹងឥឡូវគា្នតាអនហោសគ្រូអនហោស គ្រូអនទៅនៅណាបាត់ហើយតាំងពីជំនាន់តារ៉េតគាត់ នៅធ្វើឃុំឥឡូវគាត់អាត្រេតទៀតហើយ អើតាអីៗដំបូងហោសតាអីតា?

ខ៖ តាញ៉េនចា៎យើងរៀនកាលណុង។

ក៖ គាត់ធ្វើគ្រូ?

ខ៖ ចា៎អត់ទេគាត់អ្នកធ្វើការធ្វើអ្នកប្រធានភូមិ ប្រធានភូមិប្រធានឃុំគេចាត់អោយមានគ្រូមានអីចឹងទៅ គ្រូអនធ្វើជាមិនខានទេធ្វើគ្រូណុង។

ក៖ ធ្វើគ្រូអូ៎សម័យណុងអ៊ុំ សម័យណុងគ្រូមានប្រាក់ខែអត់?

ខ៖ អើមានប្រាក់ខែស្អីរកតែបាយស៊ីខ្លួនឯងមិនបានផងបើគា្នដែរលុយអត់មានចាយផង។

ក៖ អត់ ងទ់មានចាយលុយទេសម័យណុងហោស?

ខ៖ អត់ទេដូរអង្ករ។

ក៖ ចា៎!

ខ៖ បើជំនាន់នេះជំនាន់យើងកំពុងអាពតហ្នឹងគេហៅដំណាក់សេហ្នឹងខ្ញុំក៏នៅខាងណោះណាស់ នៅអីចំការលើហាសណាស់កាលណុងជំនាន់អាពតគេអោយគ្រូមួយយើងនៅបំបាសដៃកាលណុងអត់ទាន់អាពតទេ អាប៉ុន្មានខែប្រាំបីថ្ងៃ គ្រូហ្នឹងគេឧបត្ថមអង្ករនៅស៊ីបាយតាមផ្ទះទេណាស់កាលណុងហាស។

ក៖ ចា៎!

ខ៖ អង្ករមួយកំប៉ុងអីចឹងទៅមួយខែអីចឹងទៅម្នាក់ហោស អាហ្នឹងក្មេងៗកូនៗខ្ញុំនេះមីបងហោសបានរៀន អក្ខរៈកម្មណុង។

ក៖ ហើយចុះពេលចឹងយកអង្ករយកអីអោយ?

ខ៖ អោយគ្រូហ្នឹង។

ក៖ អោយគ្រូ?

ខ៖ ចិញ្ចឹមគ្រូហ្នឹងចុះគា្នមានអីមករៀនយើងអោយច្រើនទេម្នាក់មួយកំប៉ុងចឹងទៅ។

ក៖ មួយកំប៉ុងអីចឹងទៅ?

ខ៖ ហ្នឹងហើយមួយខែមួយកំប៉ុងអីចឹងហាហុកសិបនាក់ទៅវាបានច្រើនដែរ។

ក៖ ហើយទៅគ្រូកាលណុងគាត់ចេះល្មមដែរបានគាត់បង្ហាត់?

ខ៖ ទេគាត់បងខ្ញុំដែរកាលណុងនិយាយសល់ចឹងម៉ងបងលែងបងខ្ញុំណុងគាត់ពីជំនាន់យើងសម្ដេចគាត់ថ្នាក់ទីបីបាក់ឌុបហាសដល់យើងក្រពេកចឹងទៅគាត់រៀនថ្នាក់លក់ស្រែលក់ចំការកាលណុងបងខ្ញុំ ដល់ពេលជំនាន់ប្រធានភូមិគេណុងក្រប៉ាក់ដៃណុងអោយគាត់ធ្វើគ្រូបង្រៀនជួយបណ្ដុះបណ្ដាលក្មេងៗហ្នឹងហាសដល់មកក្រោយទៀតក្មេងៗអត់មានគ្រូបង្រៀនទេ រៀនតែលើកអាចម៍គោបោះសំរាមអីហ្នឹងទេ។

ក៖ ចឹងណោះអ៊ុំណោះចា៎ហើយចុះកាលហ្នឹងអ៊ុំទៅរៀនហ្នឹងអក្ខរៈកម្មហ្នឹងមានកូនប៉ុន្មានទៅរៀន?

ខ៖ ខ្ញុំកូនពីរហើយ។

ក៖ កាលណុងអាយុប៉ុន្មានចាំទេអ៊ុំ?

ខ៖ អត់ចាំទេហេសយូរដែរហើយកូនពីរមីភៃហ្នឹងអាអឿនកាលហ្នឹងអាក្មួយកំព្រាហ្នឹងខ្ញុំគិតទៅជំនាន់ហ្នឹង ខ្ញុំកំសត់ហាសចិញ្ចឹមអាកូនកំព្រាហ្នឹង។

ក៖ ប៉ុន្មាននាក់?

ខ៖ កំព្រាម៉ែវាគេយកវៃចោលហ្នឹង មើលម៉ាមេនោះបួនមួយមេទៀតបីប្រាំពីរនៅលើខ្ញុំទាំងអស់ទំរាំតែខ្ញុំបានការកូនផ្ទាល់ខ្លួនឯងការកូនអាកំព្រាហ្នឹងរហូតទាល់តែអស់។

ក៖ ហើយរាល់ថ្ងៃ?

ខ៖ ការចៅទួតទៀត។

ក៖ អូ៎!

ខ៖ បើម៉ែឪវាស្លាប់ចោលគេអាពតយកទៅវៃចោល។

ក៖ ហើយទៅអ៊ុំស្គាល់ម្ដាយឪពុកគាត់ហ្នឹងទេ?

ខ៖ ស្គាល់តើ!

ក៖ ស្គាល់រួចទៅ?

ខ៖ ឈ្មោះផន ស៊ឹនហ្នឹងវៃចោលទាំងពីរនាក់ហ្នឹងហាស។

ក៖ ហើយទៅក៏យកកូនគាត់ហ្នឹងមកចិញ្ចឹម?

ខ៖ អើបើមីមាគេក្រៅពីហ្នឹងគគោកវាអត់ទៅនៅវាមកនៅហ្នឹងខ្ញុំម៉ែខ្ញុំគាត់មកនៅហ្នឹងខ្ញុំដល់តែពេលអាចៅ ហ្នឹងវាមកនៅជាមួយជីដូនហើយចឹងលើខ្ញុំចិញ្ចឹមដដែលហ្នឹង។

ក៖ ចា៎!

ខ៖ ចឹងបានវាមូលមកលើខ្ញុំ។

ក៖ ចឹងទាំងអស់ប៉ុន្មាននាក់ចិញ្ចឹម?

ខ៖ ចិញ្ចឹមវាប្រាំមួយនាក់។

ក៖ ប្រាំមួយនាក់?

ខ៖ ចា៎!

ក៖ ហើយចុះកូនអ៊ុំបង្កើយប៉ុន្មាននាក់?

ខ៖ ខ្ញុំប្រាំបី!

ក៖ ប្រាំបី?

ខ៖ ចា៎!

ក៖ ហើយប្រាំមួយទៀត?

ខ៖ ប្រាំមួយទៀត!

ក៖ ហើយដប់នាក់ជាង?

ខ៖ ដប់នាក់ជាងកូនអើយអើជីកដំឡូងជីកអីអោយទៅមួយថ្ងៃៗហាសសួរតែយាយទៅដឹងហើយនេះមុខ អ៊ុំថាដូចខ្មោចជាគ្នាមិនហ៊ានយករូបថតមកមើលទេវាពិបាកចិត្តក្រែងណាពិបាក។

ក៖ ចឹងទៅហើយចិញ្ចឹមកូនមួយហ្វូងទៅ?

ខ៖ ចា៎!

ក៖ ហើយស្រឡាញ់ដូចកូនយើងទៅ?

ខ៖ ដូចគា្នអត់ទាន់ដឹងទេនេះចៅឯងស៊ីបាយរួចទៅលីចបទៅហើយអាហ្នឹងយើងគ្រាន់ថាដំឡូងអាយើង ដំឡូងទឹកប៉ុនកញ្ចើប៉ុណ្ណឹងហាសហើយ។

ក៖ ចា៎!

ខ៖ ដល់ស្ងោរទទេអើហត់ទឹកហោសស៊ីទៅមានជាតិមានចូវអីមិនដឹងធ្វើទេយកអាដំឡូងហ្នឹងមកបញ្ឆោតចិត្តយើងយកមកឆ្អើរអោយក្រៀមកាឡាតទោដេកមើលចឹងទៅណាស់ដល់ឃ្លានមិនយកមកស៊ីទៅ។

ក៖ ចុះយកមកស៊ី?

ខ៖ ហើយចុះវានៅតែដដែលមានទៅជាស្អី។

ក៖ ចឹងហើយទៅសម័យណុងពិបាកម៉ងណោះអ៊ុំណោះពិបាកអីខ្លាំងហើយមានអារម្មណ៍ថាម៉េចទៅ ពិបាកខ្លាំង?

ខ៖ ថាពិបាកណុងពិបាកថាអោយតែគេអោយរកស៊ីខ្លួនឯងចុះស្អីក៏ស៊ីដែរកុំអោយគេយើងអាជំនាន់គេកៀបខ្លាំងគេមិនអោយយើងរកស៊ីខ្លួនឯងអីណាមិនយើងស៊ីរួមរួចសម្លគេដាក់ចានលែងថាសមួយៗហ្នឹង បើថាដើមចេកហ្នឹងគេកាប់កង់ៗចឹងទៅដល់ពេលទឹកមកចឹងទៅបាយមួយវែកប៉ុណ្ណឹងអីគេអោយយើងសម្លគេមួយឆ្នាំងហ្នឹងប៉ុន្មាននាក់អោយអស់រួចដល់ស៊ីវាមិនអស់វាមិនសំរឹតទឹកហ្នឹងចោលគេឃើញសើមក្រោមតុចឹងគេរករឿងចឹងគេយកទៅកសាងគេប្រជុំថាយើងហ្នឹងក្បត់ គេធ្វើសម្លអោយយើងស៊ីហើយចាក់ចោលស៊ីអីណាអស់បើទឹកដូចបាយជ្រូកហោសមិននាំគា្នសំរឹតចោល។

ក៖ ចឹងហើយសំរឹតចោលទាំងអស់គា្នហោស?

ខ៖ ដាក់កាកៗខ្លះចេះតែស៊ីទៅ។

ក៖ ហើយចុះបើសម័យប៉ុលពតវិញអើគេអោយអ៊ុំធ្វើអីខ្លះអ៊ុំ?

ខ៖ សម័យប៉ុលពតខ្ញុំគិតទៅវាអោយលើកទំនុបគេអោយស្ទូងស្រែតែគេបាក់ទៅត្រង់ណាក៏គេអោយធ្វើដែរ។

ក៖ ហើយពិបាកខ្លាំងទេពេលហ្នឹង?

ខ៖ អើអីណារឿងពិបាកចេះតែធ្វើទៅ។

ក៖ ពេលហ្នឹងអត់ទាន់មានកូនទេមែនអត់?

ខ៖ នៅអត់ទាន់មានប្ដីផង។

ក៖ នៅលីវចេះ?

ខ៖ មានប្ដីហើយកំណើតអាបងហ្នឹងបានពោះធំបានប្រាំពីរខែគេយកទៅវៃចោលហើយអាហ្នឹងហាស គេបញ្ចូនដាក់អាកន្លែងសន្តិសុខអាកន្លែងវៃចោលហើយ ហើយយើងហ្នឹងគេថាម៉េចទេវាចេះតែទាស់ហើយ អើត្រង់ទទួលដាក់បានប្រហែលជាពីរបីខែដល់គេចូលមកយើងរត់មកផ្ទះមកព្រោះត្រឹមហ្នឹងហើយមកកើតកូនហ្នឹងស្រុកហ្នឹងម៉ង។

ក៖ មកកើតកូននៅស្រុកហ្នឹងហោស?

ខ៖ ហ្នឹងហើយ!

ក៖ ហ្នឹងកូនទីមួយ?

ខ៖ ទីមួយ!

ក៖ ហើយចុះនៅពេលដែរអ៊ុំមានផ្ទៃពោះហ្នឹងអ៊ុំឯងធ្វើការដែរមែនអត់?

ខ៖ អើធ្វើមិនកើតផងចៅកាលហ្នឹងធ្វើទាល់តែកើតប៉ុន្តែកាលហ្នឹងប្រុងតែវៃយើងចោលហើយគេអត់អោយ យើងធ្វើការអីខ្លាំងទេគា្នមួយពាន់នាក់ហ្នឹងនៅអូរស្វាយ គា្នមួយពាន់ពីរពាន់នាក់ចឹងគេអោយយើងដើរកាប់ព្រៃកប់ក្នុងអាព្រៃរបាស់ហាសណាស់ អត់អោយកាច ហ្នឹងដៃទេប្រើយើងថាកុំអោយវាទំនេរដេកបបួលគា្នទៅ។

ក៖ ទៅធ្វើចឹងទៅ?

ខ៖ ហ្នឹងហើយ!

ក៖ រយែសរយៀយដៃអីចឹងទៅ?

ខ៖ ទៅកាច់ទៅរយែសដៃដែរអាណាបាក់ក៏បាក់ទៅអាណាមិនបាក់ទេប្រមូលសំរាមហ្នឹងដាក់មួយដុំកុំអោយវាទំនេរទៅយកទុកអីអីប៉ុន្មានព្រោះនៅតែថ្ងៃគេវៃចោលយើងដឹងដែរ។

ក៖ និយាយរួមទៅអោយតែអ្នកមានផ្ទៃពោះគេវៃចោលម៉ង?

ខ៖ និយាយរួមទៅផ្ទៃពោះមិនផ្ទៃពោះគេយកទៅដាក់ម្ដុំទាំងអស់គា្នម៉ងហ្នឹងហាសអើ!

ក៖ ចា៎!

ខ៖ មិនគិតថានរណាផើមមិនផើមអីទេយកដាក់ទាំងអស់រួចបើប្ដីខ្ញុំវិញបីដងបានគេយកវៃចោល ប៉ុន្តែដូចថាអាអ្នកវៃចោលហ្នឹងវាចេះតែភ្លៀងខ្លាំងអីខ្លាំងចឹងទៅបានគេយកទៅដាក់ហ្នឹងម៉ងហោស។

ក៖ អូ៎!ចឹងគេយកវៃបីដង?

ខ៖ ហ្នឹងហើយ!

ក៖ កើតអីបានគេយក?

ខ៖ គេថាយើងអីលែងយើងនេះគាត់លែងគេជំលាសទៅហ្នឹងហោសប្រវត្តិស្អីគេហៅប្រជាជនថ្មីគេ ប្រជាជនចាស់អីម៉េចគេណោះ។

ក៖ ចា៎!

ខ៖ ចិតប្រាំចិតអីហ្នឹងហោស។

ក៖ ចា៎!ប្រជាជនថ្មីហោស?

ខ៖ គាត់ប្រជាជនចិតប្រាំមិនចេញពីអាពតហ្នឹងទៅគេយកទៅដាក់ចល័តហោស ចឹងយើងចេះតែតាមដានគេដថាយើងខុសចេះខុសចុះនោះ។

ក៖ ហើយគេវៃចោលវៃមុនដំបូង?

ខ៖ គេអោយយើងដឹកអង្កររសាត់ចឹងទៅអោយទៅយកការពិតគេអត់ទេគេល្បិចអោយយើងហ្នឹងយកទៅផុតភ្នែកសមូហភាពច្រើនហាសណាស់។

ក៖ ចា៎!

ខ៖ តែអានាក់វៃចោលហ្នឹងទេវាអ្នកប្រាប់យើងថាអោយវាទៅវៃទៅស្កាត់ចាប់វៃអីប៉ុនវាមិនដាច់ចិត្តវាចេះតែថាភ្លៀងពេកអីពេកចឹងហាស។

ក៖ ចា៎!គេអត់ដាច់ចិត្តហ្នឹងវៃហោស?

ខ៖ ហ្នឹងហើយដល់ក្រោយមកបានគេជំលាសទៅក្នុងក្រសួងហ្នឹងមួយពាន់នាក់គេជំលាសប្រហែលជាបួន ដប់ម៉្ភៃគ្រួសារចឹងទៅណាស់។

ក៖ អ្នកដែរវៃចោលហ្នឹងគាត់ចិត្តធ៌មដែរណោះ?

ខ៖ ហ្នឹងហើយ!

ក៖ គាត់អត់វៃក៏ប៉ុន្តែធ្វើទារុណកម្មអត់ ចា៎ធ្វើទារុណកម្មប្ដីរបស់អ៊ុំអត់?

ខ៖ អត់ទេ។

ក៖ ដូចជាវៃ?

ខ៖ គ្រាន់តែធ្វើល្បិចទេ។

ក៖ ធ្វើល្បិចទេណោះ?

ខ៖ ប៉ុនអាប្រជុំហ្នឹងយើងខុសទៅតិចតៀនយើងអាមេៗខូចខិលហ្នឹងហាសតិចតៀនអោយយើងកំហុស នេះកំហុសនោះចឹងហាសណាស់។

ក៖ ចា៎!ហើយចុះរួចទៅគាត់ចេះតែរួចខ្លួនរហូតទៅណោះ?

ខ៖ ហ្នឹងហើយចេះតែរួចខ្លួនរហូតធម្មតា។

ក៖ ចា៎!គាត់បានបុណ្យហោស?

ខ៖ ហ្នឹងហើយចេះតែធ្វើបុណ្យដែរ។

ក៖ ចា៎ហើយដល់ពេលចប់ពីអាសម័យហ្នឹងភ្លាមអ៊ុំមានកូនមួយមែនអត់?

ខ៖ ហ្នឹងហើយមានកូនមួយមករកស៊ី!

ក៖ ចា៎!

ខ៖ មុខរបរឡើងត្នោត។

ក៖ ឡើងត្នោត?

ខ៖ ហ្នឹងហើយ!

ក៖ ហើយដល់ពេលចប់ភ្លាមអត់មានអីទាំងអស់មែនទេអ៊ុំ?

ខ៖ មានអីទទេម៉ង។

ក៖ ផ្ទះមានអត់?

ខ៖ ផ្ទះមានអីណា។

ក៖ ហើយ?

ខ៖បើនៅផ្ទះរួមហ្នឹងគល់ឬស្សីហ្នឹងនៅសិនទៅធ្វើម៉េចបើម៉ែ។

ក៖ ចុះពេលភ្លៀងធ្វើម៉េចទៅ?

ខ៖ អើស្លឹកត្នោតស្លឹកអីទៅដេរប្រកនៅទៅ។

ក៖ ចេះតែដើរនៅតាមព្រៃតាមអីចឹងទៅ?

ខ៖ ហ្នឹងហើយ!

ក៖ ទៅ?

ខ៖ ចៃដន្យលែងគេចែករបបស្រែហ្នឹងមកធ្វើមិនបានបីកំប៉ុងម្នាក់ស្រូវហោសស្កកនោះបីឆ្នាំហេស ស្កកបីឆ្នាំហីកាលណុងហោសអូនហើយដល់ទៅពីនេះចឹងទៅមកនៅហ្នឹងមួយសារត្រលប់ទៅចំការលើវិញ ទៅឡើងត្នោតទៀតទៅឡើងត្នោតទឹកត្នោតមួយបំពង់បានអង្ករពីរកំប៉ុងអង្ករសំរ៉ូបឡើងម្ដងដំបូងបានបីអំពុង ខ្ញុំនឹកអាណិតខ្មោចម៉ែខ្ញុំហាសអើយយកមកបបរខ្ញុំចៃដន្យអីកូនខ្ចីអាអឿនហ្នឹងរួចគេចែកអង្ករអង្ករគេនោះថ្មីៗចេះហើយដល់ពេលផ្ទះយើងវាធ្លាប់នេះហាសណាស់បបរក្ដៅៗហុតទៅ ហុតចឹងទៅដល់នេះក្អួតមកវិញដូចវារមូលហាស។

ក៖ វាអត់ទទួលយក?

ខ៖ វាអត់ទទួលយើងធ្លាប់ចាត់ដាក់គោកម្ដងហើយបង់អីដាក់អំបិលមានស្អីទេមានតែអំបិលហើយប្រហុក បានអំបិលគ្រាន់។

ក៖ ហើយដល់ពេលជំនាន់អ៊ុំនៅក្នុងសម័យប៉ុលពតហ្នឹងម្ដាយអ៊ុំនៅណាអ៊ុំ?

ខ៖ នៅជាមួយខ្ញុំរហូត។

ក៖ នៅហើយចុះគាត់ធ្វើអីដែរ?

ខ៖ គាត់គា្មនធ្វើអីទេគាត់ចាស់។

ក៖ គាត់អាយុប៉ុន្មានទៅអ៊ុំ?

ខ៖ គាត់ចាស់ហើយគាត់មានរោគមានគ៌ាមានអោយគាត់ទៅធ្វើអីគ្រាន់អោយគាត់មើលចៅមើលអីតិចតួចហ្នឹង។

ក៖ មើលចៅប៉ុន្មាននាក់ទៅ?

ខ៖ ចៅខ្ញុំហ្នឹងកូនខ្ញុំហ្នឹងចាំផ្ទះទៅមានធ្វើអីទៅ។

ក៖ ហើយដល់ពេលបែកពីសម័យប៉ុលពតមកទាំងអស់គា្នហើយណោះ?

ខ៖ មកទាំងអស់គា្ន។

ក៖ ឪពុករបស់អ៊ុំមកដែរហោស?

ខ៖ ឪពុកខ្ញុំស្លាប់តាំងពីខ្ញុំមិនទាន់អាពតហោស។

ក៖ អូ៎!គាត់ស្លាប់តាំងពីជំនាន់ប៉ុលពតម៉េស?

ខ៖ ចា៎!មុនណុងម៉េស។

ក៖ មុនហ្នឹងទៀត?

ខ៖ មុនបាតុកម្មទៀត។

ក៖ គាត់ឈឺហោសអ៊ុំ?

ខ៖ ឈឺ។

ក៖ គាត់រោគអីដែរអត់ដឹងទេណោះអ៊ុំ?

ខ៖ ជំនាន់ណុងអ្នកខ្លះគេថាចាញ់ប៉ុនខ្ញុំជឿជាក់ថាវាចាញ់មែនហ្នឹងហាសយើងទឹកអូរទឹកអីទឹកអូរមានស្អី អើកាលណុងហោសមានអណ្ដូងមានអីណាប៉ះទឹកភ្លៀងមកវានៅលេងអំបែងចានអំបែងអីចឹងយើងចេះតែផឹកទៅរាគ អើយខ្ញុំជំនាន់អាពតណុងវេទនានិយាយរួមវេទនាទាល់តែមើលយើងបោះឆ្នោតហ្នឹងហើយ វាវេទនាទាំងអស់តែគា្នហ្នឹងអាពតវាមិននៅក្នុងព្រៃរួចយើងមិននៅក្នុងស្រុករកស៊ីតែនៅត្រពាំងឬស្សីហ្នឹង ហោសគេថាហោសអាពតមកចូលកៀរប្រជាជនទៅរៀនអីណាលើកថ្មលើកអីណាវាទៀតហើយហត់ហើយ គា្មនបានជួយធ្វើស្រែទេយាយអើយមួយព្រឹកៗរវល់តែរត់។

ក៖ រត់រហូត?

ខ៖ រត់ខ្លាចគេមកកៀរអាពតពួកអាពតប៉រ៉ាគេហ្នឹងមិនៅម្ខាងចេះអាបោះឆ្នោតរួចហើយហ្នឹងហាសទើបអើទើបមកស្រួលហ្នឹងបោះឆ្នោតហ្នឹងទេនេះ។

ក៖ ចា៎!ហើយចុះ?

ខ៖ អូយវេទនា។

ក៖ ដល់ពេលអើចប់ពីសម័យប៉ុលពតមកយើងមានប្ដីប្រពន្ធមែនអត់?

ខ៖ ហ្នឹងហើយ!

ក៖ ហើយគឺពិបាកម៉ង?

ខ៖ ពិបាកហាសនេះ។

ក៖ ឡើងត្នោតហើយចុះអត់មានបាយមានអង្ករមានអីទេ?

ខ៖ អើឡើងត្នោតបានទៅទិញអង្ករស៊ីទៅយកមកទិញអង្ករស៊ីទៅខ្ញុំណុងលក់ដូរណាស្រុកណាគេធ្វើកើតទៅយើងទូលរែកទៅដូរទៅ។

ក៖ ចឹងហើយចុះដល់ពេល?

ខ៖ និយាយរួមនាំគា្នកាប់អូសព្រៃហ្នឹងហាសយកទៅលក់អោយអាយើងដាច់ចិតប្រាំបួនណោះយាយណោះទូលអូសទូលអូសអាលេងយើងទៅលក់ចប់បាច់បីចំណិតចឹងទៅដូរទៅដូរមើលកាលគាត់ឡើងត្នោតគាត់បាក់ជើងធ្លាក់ពីលើចុងត្នោតបាក់ជើងហាស។

ក៖ ប្ដីរបស់អ៊ុំហោស?

ខ៖ ហ្នឹងហើយខ្ញុំកូនមួយអាបងហ្នឹងហោសទៅលក់ហោសដល់ពេលនេះអើយមិនដឹងគិតរកអីទេចឹងបែកប្រាជ្ញាមួយថាអើយទិញខ្ទឹមទិញម្រេច ប៊ីចេងទៅដូរស្រូវគេណោះអីស្រុកធានហោសទូលយកមកហើយយកមកលក់យកលុយដើមទុនទៅទិញអាលែងមកទៀតបើថាមួយប៉េស្រូវនៅលើផ្ទះហ្នឹងទុកហ្នឹងហើយអត់ហ៊ានស៊ីទេដាំពោតដាំអីស៊ីហើយចេះតែរកមកស៊ីតក់ហើយដល់ព្រឹកទៅទូលមួយត្រនូចឹងទៅបានប្រាំពីរកំប៉ុងដប់ពីរកំប៉ុងអង្ករសំរ៉ូបហ្នឹងឡើងតាមគេអោយឡើងដាក់អីណាក៏ច្រឡឹង ដាក់អីណាក៏ដោយអោយតែគេទិញ ដប់បាច់ហ្នឹងអើហាលទូលចឹងជួនណាបានសាមសិបដុំអីចឹងដែរ បានប្រាំពីរកំប៉ុង ដប់ពីរកំប៉ុងគាត់ចាយតែកន្លះកំប៉ុងទេមិនអស់ទេ។

ក៖ ហើយទៅដល់ពេលដល់ពេលអើមានកូនណាមួយដល់ពេលកូនបួនដប់ចឹងម៉េចទៀតទៅអ៊ុំ?

ខ៖ អូ៎ដល់ហ្នឹង។

ក៖ ហើយទៅដល់វគ្គហ្នឹងដល់វគ្គហ្នឹងម៉េចវិញ?

ខ៖ ដល់វគ្គឡើងៗក្មួយមករាល់ថ្ងៃហ្នឹងណាស់ដល់អត់បានរៀបវាអស់ហ្នឹងណាស់អាធំហ្នឹងទៅដល់ខ្ញុំ នៅចំការលើម្ដងមិននៅនេះទេវាពិបាកស្កក កន្លែងនេះហាសគីឡូគេអោយតែបានរស់ឡើងមកចឹងទៅក៏ អាធំហ្នឹងក៏ជួយធ្វើការឈ្មួលគេខ្លះទៅធ្វើស្រែខ្លះទៅអើគេបែកការគេខ្លះទៅដល់ដំណាក់កូនឯងនេះ ដល់ហ្នឹងកូនឯងការបានអាបងមួយនៅមីលីវៗក៏វាធ្វើការតាមរោងចក្ររោងអីចឹងទៅយកមកផ្ទុកតិចស៊ីតិចចុកម៉ាតិចទិញដីស្រែទិញអីគេហ្នឹងអស់ទៅ។

ក៖ ដល់ពេលជំនាន់គាត់នៅក្មេងៗឃើញអ៊ុំពិបាកវេទនា?

ខ៖ អើមិនដឹងធ្វើម៉េចទេហួសនិយាយមិនដឹងនិយាយថាម៉េចអត់ចេះនិយាយទេ។

ក៖ ចា៎!វេទនានិយាយអត់ចេញ?

ខ៖ វេទនានិយាយមិនចេញ។

ក៖ ចា៎ហើយ?

ខ៖ យាយពិបាកដែរវាអត់មានលុយចាយហើយមានតែអង្ករចាយហ្នឹង មានតែអង្ករចាយនេះរួចយើងគិតម៉េចមិនអត់ខ្លះអីខ្លះទៅ មានតែអំបិលស៊ីអំបិល មានសាបស៊ីសាបទៅ។

ក៖ ហើយចុះដល់ពេលឥឡូវអ៊ុំធូរធាហើយមែនទេអ៊ុំបានកូនៗជួយ?

ខ៖ មិនជាធូរទេអើយរាល់ថ្ងៃដូចថាធូរធាកូនវាធំទៅរកមកគ្រាន់តែផ្ទុកស៊ីនិយាយថារាល់ថ្ងៃមួយស៊ីហ្នឹងអត់គ្រប់ព្រួយទេប៉ុន្តែឈឺស្កាត់សព្វបែបយ៉ាងកូនៗហ្នឹងរាល់ថ្ងៃចា៎។

ក៖ ចា៎ហើយ!

ខ៖ ខ្លាចឈឺខំបានធ្វើថ្នាំហ្នឹងដែរ។

ក៖ ចា៎អ៊ុំហើយចុះអើបើទាក់ទងពីបទពិសោធន៍ល្អៗជាមួយអ៊ុំជាមួយប្ដីអ៊ុំវិញអ៊ុំតស៊ូម៉េចជាមួយគា្នដូចថាប្ដី អ៊ុំឡើងត្នោតដូចថាអ៊ុំទៅធ្វើអីតស៊ូអីជាមួយគា្នចឹងហាស?

ខ៖ ប្ដីរែកទឹកជួយរែកទឹកត្នោតរែកអីថាមួយចប់ហោសដល់វាយ៉ាប់អាលើក៏វាយ៉ាប់អាឡើងចុងត្នោតក៏យ៉ាប់អានៅដីក៏យ៉ាប់។

ក៖ ហើយហេតុអីបានជាប្ដីអ៊ុំធ្លាក់ពីលើចុងត្នោត?

ខ៖ កាលណុងរបូតចំណងម៉េចទេអាខ្ពស់ផងហ្នឹងហាសរបូតចំណងទៅក៏ខានឡើងត្នោតទៅចាប់ផ្ដើម ខ្ញុំអ្នករកម្ដងអើជំនាន់ណុងដូចរកនឹក។

ក៖ ចេះសំណាងគ្រាន់តែបាក់តែជើងណោះអ៊ុំណោះ?

ខ៖ បាក់ជើងបាក់ជើងចឹងៗប៉ោងទៅក៏ធ្វើការវិញធម្មតា។

ក៖ ហើយឡើងតទៀត?

ខ៖ អត់ទេ!

ក៖ ឈប់

ឡើងហើយហោស?

ខ៖ ឈប់ឡើងដល់ពេលយូរឆ្នាំទៅបានប្រហែលជាបួនដប់ឆ្នាំបានគាត់ឡើងទៀត។

ក៖ ចា៎!ចឹងអ៊ុំជាចុងក្រោយមានពាក្យពេជ្រអ៊ុំផ្ដាំផ្ញើរដល់កូនចៅជំនាន់ក្រោយរបស់អ៊ុំអោយពួកគាត់ខំប្រឹងអីអោយពួកគាត់ជៀសវៀងអី?

ខ៖ ចឹងសព្វថ្ងៃខ្ញុំផ្ដាំផ្ញើរក្មួយៗកូនៗទាំងអស់ធ្វើម៉េចអោយចេះខំរៀនខំសូត្រទៅយើងបែកប្រាជ្ញាឥឡូវគេស្រុកទេសគេវាជឿនលឿនហើយកុំអោយនៅទោសដូចខ្ញុំគិតមុខដល់ក្រោយមិនដល់រឿងមិនចេះហ្នឹងកាលណារៀនចេះចឹងទៅគេដាក់ជំនាញការងារអីមកយើងអាចយល់អាចធ្វើកើតកុំភ្លើតភ្លើន។

ក៖ ចា៎!

ខ៖ វេទនាឆ្អែតហើយជំនាន់អ៊ុំហោសសព្វថ្ងៃគ្រាន់តែឃើញកូនគេបានរៀនខ្ពង់ខ្ពស់ចិត្តឯងហ្នឹងវាត្រេតអរ មកជួសគេកូនគេដាក់ទៅគ្នាដូចរកបន្ទោសកូនអត់កើតរត់ចុះរត់ឡើងកូនអត់បានរៀនបានសូត្របានទេ រៀនបានថ្នាក់តិចៗអាមួយហ្នឹងទៅជាងឡានហ្នឹងបានត្រឹមថ្នាក់ទីប្រាំបួនទីដប់ទេ។

ក៖ ចឹងកូនអ៊ុំរៀនបានប៉ុន្មាននាក់ទៅអ៊ុំ?

ខ៖ មើលរៀនបានទាំងអស់អាខ្លះភាគច្រើនថ្នាក់ទីបីទេរកការងារជួយម្ដាយ។

ក៖ មកជួយម្ដាយជួយឪពុកហ្នឹងអី?

ខ៖ ហ្នឹងហើយ!

ក៖ ចា៎!

ខ៖ រួចបើអាក្រោយៗនេះរៀនបើអាពៅក្រោយនេះគ្មានពិបាកអីថារៀនមិនចូលម៉ែវាឈឺច្រើនអាហ្នឹងឈឺច្រើនហាសដូចចង់ដូចថាខួរក្បាលគ្នាមិននេះហាសហើយ។

ក៖ ឈឺច្រើន?

ខ៖ ចា៎!

ក៖ ចឹងជាចុងក្រោយអរគុណដល់អ៊ុំ?

ខ៖ ចា៎ៗ!

ក៖ មានពាក្យពេជ្រផ្ដាំផ្ញើរដល់កូនចៅរបស់អ៊ុំជំនាន់ក្រោយ!

ខ៖ ចា៎!

ក៖ ខំប្រឹងរៀនចា៎ចឹងអើពាក្យពេជ្រមួយហ្នឹងបើសិនជាកូនចៅរបស់អ៊ុំបានលឺពួកគាត់ពិតជាសប្បាយដោយសារម្ដាយហើយយាយបានផ្ដាំផ្ញើរពួកគាត់ខំប្រឹងរៀនចឹងហាស ហើយចុះអត់អោយគាត់ជៀសវៀងគ្រឿងញៀនអីទេហោស?

ខ៖ ហេ៎!អោយជៀសវៀងអានិយាយរួមទៅអាអំពើគេមិនរាប់រកសង្គមគេស្អប់ខ្ពើមកុំរៀនកុំយកចិត្តទុកដាក់ជៀសវៀងខូចខួរក្បាលគេអោយយើងយល់ទេកុំអោយភ្លើតភ្លើនការខុសច្បាប់ប្រពៃណីរបស់យើងត្រូវចិត្តចង់អោយល្អខ្លួនកសាងខួរក្បាលអោយល្អៗ។

ក៖ ចា៎!

ខ៖ ហ្នឹងហើយ!

ក៖ ចឹងអរគុណណាស់អ៊ុំណាស់ចា៎!

ខ៖ អំពើគេមិនរាប់រក។